เรื่องร้องเรียน: บริเวณหน้า Seven-Eleven สาขาพหลโยธิน 21 มีรถมอเตอร์ไซค์ของวินไม่ทราบชื่อจอดเป็นประจำ ไม่แน่ใจว่าเป็นวินถูกกฎหมายหรือไม่ เนื่องจากไม่มีป้ายแสดงข้อมูลวินมอเตอร์ไซค์ ไม่มีเส้นตีช่องจอดรถ และรถมอเตอร์ไซค์หลายคันใช้ทะเบียนป้ายขาว สร้างความเดือดร้อนให้กับประชาชนเนื่องจากจอดรถบนทางเท้า
การดำเนินการของเจ้าหน้าที่: เจ้าหน้าที่เทศกิจได้เข้าตรวจสอบวินรถจักรยานยนต์สาธารณะ บริเวณหน้า Seven - Eleven สาขาพหลโยธิน 21 ดังกล่าว พบว่าเป็นวินรถจักรยานยนต์สาธารณะที่คณะอนุกรรมการทั้ง 4 ฝ่าย อนุญาตให้จัดตั้งวินในพื้นที่ดังกล่าวได้โดยถูกต้องตามกฎหมาย เจ้าหน้าที่เทศกิจได้ประชาสัมพันธ์และกำชับให้วินรถจักรยานยนต์สาธารณะดังกล่าวปฏิบัติตามกฎระเบียบที่เกี่ยวข้องในการใช้รถใช้ถนนร่วมกันอย่างเคร่งครัด และให้จอดรถให้เป็นระเบียบเรียบร้อย ไม่กีดขวางทางสัญจรของประชาชน มิให้ขับขี่ขึ้นบนทางเท้า หากจะกลับเข้าวินให้ใช้วิธีการเข็นรถจักรยานยนต์แทน เพื่อเป็นการถนอมทางเท้า และเพื่อความปลอดภัยของประชาชน หากพบว่ามีการขับขี่บนทางเท้า จะทำการจับปรับในอัตราอย่างสูง สำหรับผู้ขับขี่รถจักรยานยนต์สาธารณะที่ใช้ป้ายขาว เจ้าหน้าที่เทศกิจได้ว่ากล่าวตักเตือน และกำชับให้ขึ้นทะเบียนวินรถจักรยานยนต์สาธาณะให้ถูกต้องตามกฎหมาย หากฝ่าฝืนจะดำเนินการทางกฎหมายต่อไป ขอขอบพระคุณสำหรับการแจ้งข้อมูล และขออภัยในความไม่สะดวกค่ะ 🙏🏻🙏🏻🥰
ความเห็นของผู้แจ้ง: ควรมีการจัดการกับวินมอเตอร์ไซค์ที่ใช้รถป้ายทะเบียนขาวด้วย
พื้นที่: แขวงจอมพล เขตจตุจักร กรุงเทพมหานคร